wannaphong/clean_thaiwikipedia huggingface dataset:
# เครือราชรัฐ
เครือราชรัฐ หรือ เครือรัฐของจักรวรรดิ (ไรช์สไคร์ส) หมายถึงกลุ่มรัฐในจักรวรรดิโรมันอันศักดิ์สิทธิ์Holy Roman Empireที่ก่อตั้งขึ้นเพื่อช่วยในการจัดระบบบริหารของราชสภา, เพื่อเป็นการจัดกลุ่มที่มีความเหมาะสมในการใช้ระบบการป้องกันทางทหารร่วมกัน และในการเก็บภาษีของหลวง นอกจากนั้นก็เป็นการจัดระบบภายใน “ระบบศาลหลวงแห่งจักรวรรดิโรมันอันศักดิ์สิทธิ์” (Reichskammergericht) ด้วย

แต่ละเครือราชรัฐมี "สภาเครือราชรัฐ"  แต่สมาชิกของสภาเครือราชรัฐเพียงบางคนเท่านั้นที่เป็นสมาชิกของ “ราชสภา”

 การก่อตั้งเครือราชรัฐ 
เดิมเครือราชรัฐมีด้วยกันหกกลุ่มที่ก่อตั้งขึ้นในปี ค.ศ. 1500 ที่เกิดจากการการปฏิรูปจักรวรรดิโรมันอันศักดิ์สิทธิ์ (Imperial Reform) ที่ได้แก่:

 เครือราชรัฐบาวาเรีย (สีน้ำตาลบนแผนที่)
 เครือราชรัฐชวาเบีย (สีเหลืองบนแผนที่)
 เครือราชรัฐโอเบอร์ไรน์ (สีเทาบนแผนที่) 
 เครือราชรัฐนีเดอร์ไรน์-เว็สท์ฟาเลิน (สีส้มอ่อน หรือ นวลบนแผนที่)
 เครือราชรัฐฟรังโกเนีย (สีม่วงบนแผนที่)
 เครือราชรัฐนีเดอร์ซัคเซิน (สีแดงบนแผนที่; ต่อมาเป็นเครือราชรัฐแซ็กซอนใต้) 

เดิมเครือราชรัฐอยู่ภายใต้อำนาจของราชวงศ์ฮับส์บูร์ก โดยที่รัฐผู้คัดเลือกมิได้เป็นส่วนหนึ่งของเครือราชรัฐ แต่ในปี ค.ศ. 1512 ก็ได้มีการเพิ่มเครือราชรัฐขึ้นใหมอีกสี่กลุ่มที่ได้แก่:
 เครือราชรัฐออสเตรีย (สีส้มบนแผนที่) ประกอบด้วย ดินแดนของฮับส์บูร์กที่ได้มาโดยจักรพรรดิมักซีมีเลียนที่ 1
 เครือราชรัฐบูร์กอญ (สีเขียวบนแผนที่) ประกอบด้วยดินแดนของแมรีแห่งเบอร์กันดี พระอัครมเหสีในจักรพรรดิมักซีมีเลียนที่ 1
 เครือราชรัฐโอเบอร์ซัคเซิน (สีชมพูบนแผนที่) ประกอบด้วย รัฐผู้คัดเลือกซัคเซิน และ  บรันเดินบวร์ค
 เครือราชรัฐแห่งแม่น้ำไรน์ (สีน้ำตาลอ่อนบนแผนที่) ประกอบด้วย รัฐผู้คัดเลือกไมนทซ์, โคโลญ และเทรียร์ และพาลาทิเนต

เครือราชรัฐทั้งสิบดำรงอยู่โดยแทบจะไม่มีการเปลี่ยนแปลงมาจนถึงต้นคริสต์ทศวรรษ 1790 เมื่อ สงครามการปฏิวัติฝรั่งเศสนำความเปลี่ยนแปลงมาสู่แผนที่ทางการเมืองของจักรวรรดิ

 ดินแดนนอกเครือราชรัฐ 
ดินแดนหลายดินแดนมิได้รวมเข้ามาในเครือราชรัฐใด ที่ได้แก่:
 ดินแดนในพระเจ้าแผ่นดินโบฮีเมีย: โบฮีเมีย, โมราเวีย, ไซลีเชีย และ ลูเซเชียเหนือและใต้
 ดินแดนของสมาพันธ์สวิส
 ดินแดนของพระจักรพรรดิในบริเวณตอนเหนือของอิตาลีที่รวมทั้ง มานทัว, มิลาน, โมเดอนา, มอนต์แฟร์รัต, ปาร์มา และ ตอสคานา
 ดินแดนของราชอัศวิน
 ดินแดนย่อยต่างๆ เช่นรัฐเคานต์แห่งมงต์เบเลียร์ด (Montbéliard), รัฐเอิร์ลแห่งชมาลคาลเดน, เยเวอร์ และสาธารณรัฐเกษตรกรแห่ง ดิทมาร์เชน (Dithmarschen)
# เครือราชรัฐชวาเบีย
เครือราชรัฐชวาเบีย  เป็นหนึ่งในเครือราชรัฐของจักรวรรดิโรมันอันศักดิ์สิทธิ์Holy Roman Empireที่ก่อตั้งขึ้นในปี ค.ศ. 1500 

เครือราชรัฐชวาเบียประกอบด้วยดินแดนส่วนใหญ่ที่เป็นรัฐเล็ก ๆ ยกเว้นก็แต่สองสามรัฐที่มีขนาดพอสมควร ได้แก่ ดัชชีเวือร์ทเทิมแบร์ค รัฐมาเกรฟบาเดิน และราชรัฐมุขนายกเอาก์สบูร์ก

ในปี ค.ศ. 1792 เครือราชรัฐชวาเบียประกอบด้วยรัฐต่าง ๆ ทั้งสิ้น 88 รัฐ เมื่อมีการการปฏิรูปดินแดนจำนวนรัฐก็ลดลงเหลือเพียง  41 รัฐ และเมื่อมาถึงการจัดเป็นสมาพันธรัฐแห่งแม่น้ำไรน์จำนวนรัฐก็ลดลงเหลือเพียง 7 รัฐที่รวมทั้งบาวาเรีย ประมุขของเครือราชรัฐชวาเบียคือบิชอปแห่งคอนสตันซ์ ต่อมาหลังจากการปฏิรูปดินแดนมาแทนด้วยมาเกรฟแห่งบาเดิน และดยุกแห่งเวือร์ทเทิมแบร์ค การประชุมของเครือราชรัฐมักจะทำกันที่อุล์ม
# 1 E+5 m²
1 E+5 m² เป็นอันดับของขนาด ของสิ่งที่มีพื้นที่ระหว่าง 0.1 ตารางกิโลเมตร (10 เฮกตาร์) ถึง 1 ตารางกิโลเมตร (100 เฮกตาร์)

พื้นที่ขนาดน้อยกว่า 0.1 ตารางกิโลเมตร

thumb|อาคารเพนตากอน กรุงวอชิงตัน ดี.ซี สหรัฐอเมริกา มีพื้นที่ฐาน 100,000 ตร.ม.
thumb|นครรัฐวาติกัน
 0.1 ตารางกิโลเมตร เทียบเท่ากับ
 1 E+5 m² หรือ 1 E5 m² หรือ 1×105 ตร.ม. ในรูปสัญกรณ์วิทยาศาสตร์
 100,000 ตารางเมตร
 1,080,000 ตารางฟุต
 10 เฮกตาร์
 25 เอเคอร์
 วงกลมที่มีรัศมีประมาณ 154.48 เมตร
 สี่เหลี่ยมจัตุรัสที่มีความยาวด้านละ 316.2 เมตร

 ตัวอย่าง 
 12 เฮกตาร์ — พื้นที่ของอาคารเพนตากอน ประเทศสหรัฐอเมริกา
 34 เฮกตาร์ — ดิสนีย์แลนด์ (เฉพาะพื้นที่สาธารณะ)
 44 เฮกตาร์ — นครรัฐวาติกัน
 44 เฮกตาร์ — จัตุรัสเทียนอันเหมิน สาธารณรัฐประชาชนจีน
 55 เฮกตาร์ — พื้นที่ภายในศูนย์การค้าเซ็นทรัลเวิลด์ ศูนย์การค้าที่ใหญ่ที่สุดในประเทศไทย
 72 เฮกตาร์ — พระราชวังต้องห้าม สาธารณรัฐประชาชนจีน
 90 เฮกตาร์ — สวนในพระราชวังแวร์ซายส์

พื้นที่ขนาดมากกว่า 1 ตารางกิโลเมตร
# 1 E+4 m²
1 E+4 m² เป็นอันดับของขนาด ของสิ่งที่มีพื้นที่ระหว่าง 10,000 ตารางเมตร (1 เฮกตาร์) ถึง 0.1 ตารางกิโลเมตร (10 เฮกตาร์)

พื้นที่ขนาดน้อยกว่า 1 เฮกตาร์

thumb|200px|มหาพีระมิดแห่งกีซา ในประเทศอียิปต์ มีพื้นที่ฐาน 55,000 ตารางเมตร
thumb|200px|จัตุรัสปลัสเดอลากงกอร์ดในปารีส มีพื้นที่ 86,400 ตารางเมตร
 10,000 ตารางเมตร เทียบเท่ากับ
 1 E+4 m² หรือ 1 E4 m² หรือ 1×104 ตร.ม. ในรูปสัญกรณ์วิทยาศาสตร์
 1 เฮกตาร์
 108,000 ตารางฟุต
 2.47 เอเคอร์
 พื้นที่ของสี่เหลี่ยมจัตุรัสที่มีความยาวด้านละ 100 เมตร
 พื้นที่ของลูกบาศก์ที่ความยาวแต่ละด้านประมาณ 40.82 เมตร
 พื้นที่ของวงกลมที่มีรัศมีประมาณ 48.85 เมตร
 พื้นที่ผิวของทรงกลมที่มีรัศมีประมาณ 28.21 เมตร

 ตัวอย่าง 
 1.35 เฮกตาร์ — ปีอัซซาเดลโปโปโล จัตุรัสในกรุงโรม ประเทศอิตาลี
 2.3 เฮกตาร์ — จัตุรัสแดง กรุงมอสโก ประเทศรัสเซีย
 3.2 เฮกตาร์ — พระราชวังเวสต์มินสเตอร์ สหราชอาณาจักร
 3.76 เฮกตาร์ — เทศบาล Castelmoron-d'Albret ซึ่งเป็นเทศบาล (commune) ที่เล็กที่สุดของฝรั่งเศส
 5.5 เฮกตาร์ — ฐานของมหาพีระมิดแห่งกีซา ประเทศอียิปต์
 6⅔ เฮกตาร์ — 1 ฉิ่ง (顷, qǐng) หน่วยวัดพื้นที่ของจีนหน่วยหนึ่งที่ยังใช้กันอยู่ในปัจจุบัน
 8.64 เฮกตาร์ — ปลัสเดอลากงกอร์ด จัตุรัสในกรุงปารีส ประเทศฝรั่งเศส

พื้นที่ขนาดมากกว่า 10 เฮกตาร์
# เครือราชรัฐโอเบอร์ไรน์
เครือราชรัฐโอเบอร์ไรน์  เป็นหนึ่งในเครือราชรัฐของจักรวรรดิโรมันอันศักดิ์สิทธิ์Holy Roman Empireที่ก่อตั้งขึ้นในปี ค.ศ. 1500

เครือราชรัฐโอเบอร์ไรน์ประกอบด้วยดินแดนที่เป็นรัฐเล็กๆ ที่รวมทั้งดัชชีซาวอย และนครรัฐฟรังค์ฟวร์ทอัมไมน์ ดินแดนส่วนใหญ่ของโอเบอร์ไรน์ถูกผนวกเป็นส่วนหนึ่งของฝรั่งเศสระหว่างคริสต์ศตวรรษที่ 17
# เครือราชรัฐนีเดอร์ไรน์-เว็สท์ฟาเลิน
เครือราชรัฐนีเดอร์ไรน์-เว็สท์ฟาเลิน  เป็นหนึ่งในเครือราชรัฐของจักรวรรดิโรมันอันศักดิ์สิทธิ์Holy Roman Empire ที่ก่อตั้งขึ้นในปี ค.ศ. 1500

เครือราชรัฐนีเดอร์ไรน์-เว็สท์ฟาเลินประกอบด้วยดินแดนส่วนใหญ่ที่เป็นรัฐเล็กๆ หลายรัฐที่รวมทั้งดัชชีแบร์ก และราชนครรัฐอาเคิน
# 1 E+3 m²
1 E+3 m² เป็นอันดับของขนาด ของสิ่งที่มีพื้นที่ระหว่าง 10,000 ตารางเมตร (1 เฮกตาร์) ถึง 0.1 ตารางกิโลเมตร (10 เฮกตาร์)

พื้นที่ขนาดน้อยกว่า 1,000 ตารางเมตร

thumb|200px|ทัชมาฮาล มีพื้นที่ฐาน 9,100 ตารางเมตร
 1,000 ตารางเมตร เทียบเท่ากับ
 1 E+3 m² หรือ 1 E3 m² หรือ 1×103 ตร.ม. ในรูป สัญกรณ์วิทยาศาสตร์
 10 ตารางเดคาเมตร (dam²) = 0.1 ตารางเฮกโตเมตร (hm²)
 10 อาร์ (a) = 1 เดคาร์ (daa) = 0.1 เฮกตาร์ (ha)
 ประมาณ 10,800 ตารางฟุต
 พื้นที่ของสี่เหลี่ยมจัตุรัสที่มีความยาวด้านประมาณ 31.6 เมตร
 พื้นที่ของลูกบาศก์ที่ความยาวแต่ละด้านประมาณ 12.91 เมตร
 พื้นที่ของวงกลมที่มีรัศมีประมาณ 15.45 เมตร
 พื้นที่ผิวของทรงกลมที่มีรัศมีประมาณ 8.92 เมตร

 ตัวอย่าง 
 1,000 ตร.ม. — 1 สเตร็มมา (stremma, στρέμμα) หน่วยวัดพื้นที่ของกรีก
 1,000 ตร.ม. — 1 ดูนัม (dunam, dönüm, donum) หน่วยวัดพื้นที่ที่ใช้ในจักรวรรดิออตโตมัน
 1,012 ตร.ม. — 1 รูด (Rood) หน่วยวัดโบราณของอังกฤษ
 1,250 ตร.ม. — สระว่ายน้ำขนาดโอลิมปิก (50 × 25 เมตร)FINA Facilities Rules 2009-2013 — Swimming Pools  
 1,600 ตร.ม. — 1 ไร่
 4,047 ตร.ม. — 1 เอเคอร์ (ค่าที่แม่นยำกว่าคือ 4046.8564224 ตร.ม.)
 5,350 ตร.ม. — พื้นที่สนามอเมริกันฟุตบอล
 7,000–8,800 ตร.ม. — พื้นที่สนามฟุตบอล
 9,100 ตร.ม. — พื้นที่ของทัชมาฮาล ประเทศอินเดีย

พื้นที่ขนาดมากกว่า 10,000 ตารางเมตร
# เตียวเหลียง
เตียวเหลียง หรือ จาง เหลียง อาจหมายถึง
 เตียวเหลียง (ราชวงศ์ฮั่นตะวันตก) (เสียชีวิต 189 ปีก่อน ค.ศ.) นักยุทธศาสตร์ทางการทหารช่วงต้นราชวงศ์ฮั่น
 เตียวเหลียง (โจรโพกผ้าเหลือง) (เสียชีวิต ค.ศ. 184) หนึ่งในแกนนำกบฏโพกผ้าเหลือง น้องชายของเตียวก๊ก
# เครือราชรัฐนีเดอร์ซัคเซิน
เครือราชรัฐนีเดอร์ซัคเซิน  เป็นหนึ่งในเครือราชรัฐของจักรวรรดิโรมันอันศักดิ์สิทธิ์Holy Roman Empire ที่ก่อตั้งขึ้นในปี ค.ศ. 1500 ที่อยู่ในบริเวณที่เป็นที่ตั้งถิ่นฐานของซัคเซินเดิม เดิมมีชื่อว่า "เครือราชรัฐซัคเซิน"  แต่ต่อมาเพิ่มคำว่านีเดอร์เพื่อให้แตกต่างจากเครือราชรัฐโอเบอร์ซัคเซิน 

สิ่งที่แตกต่างจากเครือราชรัฐอื่นๆ ของเครือราชรัฐซัคเซินใต้คือเป็นบริเวณที่ในบางครั้งในบางราชรัฐก็ครอบครองโดยกษัตริย์จากดินแดนต่างๆ เช่นเดนมาร์ก, บริเตนใหญ่ และ สวีเดน
# เนสเตอร์ คาร์โบเนลล์
เนสเตอร์ คาร์โบเนลล์  เกิดเมื่อวันที่ 1 ธันวาคม ค.ศ. 1967 เป็นนักแสดงชาวอเมริกัน เป็นที่รู้จักในบท ริชาร์ด อัลเพิร์ต ในซีรีส์ทางช่องเอบีซี แนวดราม่าเรื่อง  Lost
# ชั้น (อาคาร)
ชั้น ของอาคาร คือระดับของชั้นอาคารทั้งบนอาคารหรือชั้นใต้ดิน 

อาคารส่วนใหญ่จะมีการระบุจำนวนชั้นของอาคาร ทั้งอาคารเตี้ย อาคารระดับกลาง และอาคารสูง สำหรับตึกสูงระฟ้าอาจมีจำนวนชั้นสูงถึง 100 ชั้น สำหรับอาคารที่มีความสูงหลายชั้นจะมีมาตรการด้านความปลอดภัยเข้ามาเช่น อุปกรณ์ป้องกันเพลิงไหม้ บันไดหนีไฟ ที่ถือมีความจำเป็นด้านกฎหมาย

ความสูงของแต่ละชั้นของอาคารวัดได้จาก ส่วนพื้นของชั้นนั้นถึงเพดาน โดยปกติจะมีความสูงราว 10 ฟุตหรือประมาณ 3 เมตร แต่ก็ยืดหยุ่นกันไป ชั้นอาคารในตึกมักจะมีความสูงเท่า ๆ กัน ซึ่งโดยมากชั้นโถงอาคาร (ล็อบบี้) จะค่อนข้างกว้างขวางกว่า ส่วนชั้นสูงถัด ๆ ไปจะเล็กลงไป

ในบางบ้านจะมีชั้นพิเศษเพิ่มเข้ามาอย่างเช่น ชั้นใต้หลังคา ชั้นใต้ดิน หรือทั้งคู่ หรืออาจจะมีชั้นลอย
# เจ๊วิล คุณนายเกรซ เพื่อนกันไม่มีวันจบ
เจ๊วิล คุณนายเกรซ เพื่อนกันไม่มีวันจบ หรือ วิลแอนด์เกรซ  เป็นรายการซีรีส์ทางโทรทัศน์อเมริกัน ออกฉายครั้งแรกทางสถานีเอ็นบีซี ตั้งแต่ปี 1998 ถึง 2006 มีเนื้อเรื่องเกิดขึ้นในนครนิวยอร์ก มีเนื้อเรื่องเกี่ยวกับวิล ทรูแมน ทนายหนุ่มผู้เป็นเกย์ กับเพื่อนซี้สาว เกรซ แอดเลอร์ สาวแท้เชื้อสายยิว ที่ทำธุรกิจส่วนตัวด้านการตกแต่งภายใน และยังมีเพื่อนอีกหลายคนอย่าง แคเรน วอล์กเกอร์ นักสังคมผู้ร่ำรวย แจ็ก แม็กฟาร์แลนด์ นักแสดง/นักร้อง/นักเต้น ผู้เป็นเกย์ ที่ทำอาชีพมาหลากหลายอาชีพ และโรซาริโอ ซาลาซาร์ แม่บ้านของแคเรน ที่มีความสัมพันธ์ที่ทั้งรักทั้งเกลียดเธอ

ในการออกอากาศเป็นเวลา 8 ปี วิลแอนด์เกรซ ได้รับรางวัลเอมมี 16 ครั้ง จากการเสนอชื่อเข้าชิง 83 ครั้ง
# ทาเนีย เรย์โมนด์
ทาเนีย เรย์โมนด์  เกิดวันที่ 2 มีนาคม ค.ศ. 1988 เป็นนักแสดงชาวอเมริกัน เธอมีบทสำคัญเด่นครั้งแรกในซีรีส์ทางโทรทัศน์เรื่อง Malcolm in the Middle  ที่เธอรับบทเป็นซินเทีย แซนเดอร์ส ระหว่างปี 2000-2003 จากนั้นเธอแสดงในซีรีส์เรื่อง อสุรกายดงดิบ
# คลาร์ก เกเบิล
วิลเลียม คลาร์ก เกเบิล  (1 กุมภาพันธ์ ค.ศ. 1901 - 16 พฤศจิกายน ค.ศ. 1960) เป็นนักแสดงชาวอเมริกัน มีฉายาว่า "ราชาแห่งฮอลลีวูด" ในช่วงที่เขาประสบความสำเร็จที่สุด ในปี 1999 สถาบันภาพยนตร์อเมริกัน ให้เกเบิลติดอันดับ 7 ของดาราฝ่ายชายที่ยิ่งใหญ่ที่สุดตลอดกาล

บทโด่งดังที่สุดของเกเบิลคือบท เรตต์ บัตเลอร์ในภาพยนตร์ปี 1939 เรื่อง Gone with the Wind ที่เขาแสดงร่วมกับวิเวียน ลีห์ ผลงานการแสดงนี้ของเขาได้รับการเสนอชื่อเข้าชิงรางวัลออสการ์ สาขานักแสดงชายยอดเยี่ยม เขาได้รับรางวัลจากเรื่อง It Happened One Night (1934) และยังได้รับการเสนอชื่อเข้าชิงจาก Mutiny on the Bounty (1935) และผลงานการแสดงอันน่าจดจำของเขาอย่างเรื่อง Run Silent, Run Deep และผลงานเรื่องสุดท้ายของเขา The Misfits (1961) ที่แสดงร่วมกับมาริลีน มอนโร ในเรื่องสุดท้ายของเธอเช่นกัน
# คอมมอนพีเพิล
"คอมมอนพีเพิล"  เป็นซิงเกิลที่เขียนโดย นิก แบงส์ ,จาร์วิส ค็อกเกอร์ ,แคนดิดา ดอยล์, สตีฟ แม็กคีย์ และรัสเซลล์ ซีเนียร์ และบันทึกเสียงโดย วงพัลป์ อยู่ในอัลบั้มชุด Different Class ออกจำหน่ายเมื่อปี พ.ศ. 2538 ได้ขึ้นชาร์ตซิงเกิลแห่งสหราชอาณาจักรอยู่ในอันดับที่ 2
# ดูยูรีเมมเบอร์เดอะเฟิสต์ไทม์?
"ดูยูรีเมมเบอร์เดอะเฟิสต์ไทม์?" (Do You Remember The First Time?) เป็นซิงเกิลที่สองของวงพัลป์ออกมาจากอัลบั้มชุด His 'n' Hers และ ออกจำหน่ายในวันที่ 21 มีนาคม พ.ศ. 2537
# ดิสโก้ 2000
"ดิสโก้ 2000" (Disco 2000) เป็นซิงเกิลที่สามของวงพัลป์ จากอัลบั้มชุด Different Class ออกจำหน่ายในวันที่ 27 พฤศจิกายน  พ.ศ. 2538
# รัฐผู้คัดเลือกฟัลทซ์
แคว้นฟัลทซ์กราฟริมไรน์  เป็นแคว้นในจักรวรรดิโรมันอันศักดิ์สิทธิ์ ซึ่งอยู่ภายใต้การปกครองของฟัลทซ์กราฟริมแม่น้ำไรน์ ต่อมาได้ยกฐานะในปีค.ศ. 1356 ขึ้นเป็น ราชรัฐผู้คัดเลือกแห่งฟัลทซ์ 

ฟัลทซ์กราฟแห่งไรน์ได้รับอำนาจเต็มในการปกครองและบริหารราชการแคว้นในพระปรมาธิไธยของจักรพรรดิโรมันอันศักดิ์สิทธิ์ตามบทบัญญัติในกฎหมายแซลิก ทำให้ฟัลทซ์กราฟเป็นหนึ่งในขุนนางฆราวาสที่มีความโดดเด่นที่สุดในจักรวรรดิ จุดเปลี่ยนสำคัญของแคว้นอยู่ในช่วงภายใต้การปกครองของผู้คัดเลือกฟรีดริชที่ 5 ยอมรับการเชิญขึ้นเป็นกษัตริย์แห่งโบฮีเมียในปีค.ศ. 1619 ซึ่งได้จุดชนวนให้เกิดสงครามสามสิบปี ซึ่งเป็นสงครามที่ทำให้ทวีปยุโรปเข้าสู่กลียุค โดยเฉพาะในบริเวณแว่นแคว้นเยอรมันทั้งหลาย
# พัลป์
พัลป์  เป็นวงออลเทอร์นาทิฟร็อกจากประเทศอังกฤษ ก่อตั้งวงในเชฟฟีลด์ ในประเทศอังกฤษ ตั้งแต่ปี 1978 ประกอบด้วยสมาชิกด้วย จาร์วิส ค็อกเกอร์(ร้องนำ กีตาร์) มาร์ก เวปเบอร์ (กีตาร์) สตีฟ แม็กคีย์ (เบส) แคนดิดา ดอยล์ (คีย์บอร์ด) และ  นิก แบงส์ (กลอง)

 ผลงาน 
 อัลบั้ม 

 It (1983)
 Freaks (1987)
 Separations (1992)
 His 'n' Hers (1994)
 Different Class (1995)
 This Is Hardcore (1998)
 We Love Life (2001)

 ซิงเกิลและอีพี 
 ปี เพลง เพลงที่ได้ขึ้นชาร์ต Certifications(sales thresholds) อัลบั้มUKFIN</small>FRA<small>GER<small>IRE!style="width:3em;font-size:75%"|NLD!style="width:3em;font-size:75%"|NZ
!style="width:3em;font-size:75%"|NORSWE1983"My Lighthouse"—————————It"Everybody's Problem"—————————ไม่ได้อยู่ในอัลบั้มไหนได้ๆ1985"Little Girl (With Blue Eyes)"—————————1986"Dogs Are Everywhere"—————————1987"They Suffocate at Night"—————————Freaks"Master of the Universe"—————————1991"My Legendary Girlfriend"—————————Separations"Countdown"—————————1992"O.U."—————————ไม่ได้อยู่ในอัลบั้มไหนได้ๆ"My Legendary Girlfriend" (live)—————————"Babies"—————————1993"Razzmatazz"80————————"Lipgloss"50————————His 'n' Hers1994"Do You Remember the First Time?"33————————"The Sisters EP"19————————1995"Common People"2—49779——54UK: SilverDifferent Class"Sorted for E's & Wizz"/"Mis-Shapes"215——6———25UK: Silver"Disco 2000"79—4713———41UK: Silver1996"Something Changed"10———30————1997"Help the Aged"8————100——56This Is Hardcore1998"This Is Hardcore"121698———38——"A Little Soul"22————————"Party Hard"29————————2001"Sunrise/The Trees"23————————We Love Life2002"Bad Cover Version"27———————— "—" denotes singles that did not chart.
# ว่านนางคำ
ว่านนางคำ  เป็นพืชในวงศ์ขิง มีเหง้าขนาดใหญ่ หัวทรงกระบอก มีสีเหลืองทั้งข้างนอกและข้างในใบรูปใบหอก ผิวใบด้านล่างมีขนละเอียดปกคลุม ช่อดอกอยู่แยกจากต้น แทงช่อดอกออกจากเหง้าก่อนแตกใบ ดอกช่อแบบช่อเชิงลด ดอกสั้นกว่าริ้วประดับ ริ้วประดับสีเขียวอ่อน ส่วนปลายสีชมพู กลีบดอกสีขาวแกมชมพู เกสรตัวผู้ฝ่อ สีเหลืองเข้ม กลีบปากรูปกลม กระจายพันธุ์ตั้งแต่อินเดียจนถึงเอเชียตะวันออกเฉียงใต้ มีปลูกในอินเดียแถบเชิงเขาหิมาลัย ศรีลังกา มีพบในอินโดจีน ญี่ปุ่น  

ว่านนางคำใช้ผลิตแป้ง สีย้อม เครื่องสำอางและยา ดอกมีกลิ่นหอม เหง้าสดและหัวมีกลิ่นหอม ใช้รักษาอาการปวดเมื่อยกล้ามเนื้อ ใช้เป็นไม้ประดับ มีน้ำมันหอมระเหยหลายชนิด มีสารกลุ่ม curcuminoids  ซึ่งมีคุณสมบัติเป็นสารต้านอนุมูลอิสระ เป็นยาสมุนไพร เพื่อลดกรด ขับลม ตำรายาจีนใช้เป็นยาฆ่าเชื้อ นอกจากนั้น ยังมีผู้ใช้ว่านนางคำในรูปผงแห้งเป็นยาบำรุงผิวเพื่อเสริมความงาม และยากันยุงด้วย ขยายพันธุ์โดยการแยกหัวไปปลูก ในจีนเรียกพืชชนิดนี้ว่ายวี่จิน (ภาษาจีนกลาง) หรืออิกกิม (ภาษาจีนแต้จิ๋ว) รากเป็นยากระตุ้นการหมุนเวียนของเลือด ระงับปวดภาสกิจ วัณณาวิบูล. รู้เลือกรู้ใช้ 100 ยาจีน. กทม. ทองเกษม. 2555
# จีน แฮกแมน
ยูจีน อัลเลน "จีน" แฮกแมน (His middle name is "Allen," according to the State of California. California Birth Index, 1905–1995. Center for Health Statistics, California Department of Health Services, Sacramento, California. At Ancestry.com; 30 มกราคม ค.ศ. 1930 – 18 กุมภาพันธ์ ค.ศ. 2025) เป็นนักแสดงชายและนักเขียนนวนิยายชาวอเมริกา ที่เคยได้รับรางวัลออสการ์ 2 ครั้ง รางวัลแบฟตา 2 ครั้งและรางวัลลูกโลกทองคำ 4 ครั้ง

แฮกแมนมีผลงานภาพยนตร์กว่า 80 เรื่อง เขามีชื่อเสียงจากผลงานในปี 1967 ในบทบาท บัค บาร์โรว์ใน Bonnie and Clyde ซึ่งทำให้เขาได้รับการเสนอชื่อเข้าชิงรางวัลออสการ์ครั้งแรก และบทตำรวจใน The French Connection ปี 1972 ที่ได้รับรางวัลออสการ์ และบท เล็กซ์ ลูเธอร์ ในภาพยนตร์ชุดซูเปอร์แมน ถึง 3 ภาค ตั้งแต่ปี 1978 ถึง 1987

ในปี ค.ศ. 2004 แฮกแมนให้สัมภาษณ์ในรายการของแลร์รี คิง ว่าเขาจะยุติอาชีพนักแสดง และหันไปเขียนหนังสือ ผลงานแสดงเรื่องสุดท้ายของเขาคือเรื่อง Welcome to Mooseport รับบทเป็นอดีตประธานาธิบดีแห่งสหรัฐอเมริกา
# จีน เคลลี
ยูจีน เคอร์แรน "จีน" เคลลี  (23 สิงหาคม ค.ศ. 1912 – 2 กุมภาพันธ์ ค.ศ. 1996) เป็นนักเต้น นักแสดง นักร้อง ผู้กำกับภาพยนตร์ โปรดิวเซอร์ ผู้ออกแบบท่าเต้น ชาวอเมริกัน

ถือเป็นบุคคลสำคัญในภาพยนตร์เต้นรำของศตวรรษที่ 20 เคลลีเป็นที่รู้จักเรื่องท่าเต้นอันทรงพลังและปราดเปรียว กับความหน้าตาดีและมีบุคลิกเหมือนตัวละครที่เขาแสดง ถึงแม้ว่าทุกวันนี้ เราต่างรู้จักเขาในผลงานแสดงเรื่อง  Singin' in the Rain แต่เขาก็โดดเด่นในภาพยนตร์เพลงของฮอลลีวูดตั้งแต่กลางคริสต์ทศวรรษ 1940 จนสิ้นสุดผลงานในช่วงปลายคริสต์ทศวรรษ 1950 ผลงานของเขาต่างเป็นการสร้างสรรค์สิ่งใหม่ให้กับวงการภาพยนตร์เพลงฮอลลีวูด ซึ่งเขาเป็นผู้คิดสร้างสรรค์เองแต่เพียงผู้เดียว เช่นในการนำบัลเล่ต์มาใช้ให้เป็นการยอมรับของผู้ชมภาพยนตร์ 

เคลลีได้รับรางวัลเกียรติยศจากเวทีรางวัลออสการ์ในปี 1950 สำหรับความประสบความสำเร็จในอาชีพการงาน เขายังได้รับรางวัลความสำเร็จสูงสุดจากเคนเนดีเซนเตอร์ออเนอร์ส และจากสมาคมนักแสดงรวมถึงสถาบันภาพยนตร์อเมริกัน โดยในปี 1999 สถาบันภาพยนตร์อเมริกัน จัดอันดับอยู่ที่อันดับ 15 ของเหล่าดาราชายที่ยอดเยี่ยมที่สุดตลอดกาล
# เคอร์คูมิน
เคอร์คูมิน (curcumin) เป็นสารกลุ่มเคอร์คูมินอยด์ (curcuminoid) พบในพืชวงศ์ขิง เช่น ว่านนางคำ เป็นสารกลุ่มโพลีฟีนอลมีสีเหลือง มีทั้งรูปอีนอลและรูปคีโต รูปอีนอลคงตัวในสภาวะของแข็งและของเหลว 

left|frame|เคอร์คูมินรูปคีโต
left|frame|เคอร์คูมินรูปอีนอล
# กี่เพ้า
thumb|สตรีในราชสำนักจีน ในยุคราชวงศ์ชิง
กี่เพ้า (ฉีผาว,  ฉองซำ,) เป็นเครื่องแต่งกายสำหรับสตรีชาวจีน มีลักษณะเหมือนเสื้อ มีชายเสื้อยาวปกคลุมท่อนขา ขนาดพอดีตัว ด้านข้างมีตะเข็บผ่าเพื่อให้ก้าวขาได้สะดวก รูปแบบของฉีผาวในปัจจุบัน ได้รับการปรับปรุงในช่วงคริสต์ทศวรรษ 1920 ในเมืองเซี่ยงไฮ้ ให้มีรูปทรงแนบกับสรีระ เพื่อเน้นทรวดทรงของผู้สวมใส่ เป็นแฟชั่นที่นิยมในสังคมคนชั้นสูงของจีนในช่วงปลายราชวงศ์ชิง จนถึงช่วงสงครามโลกครั้งที่สอง  มีการดัดแปลงให้ชายฉีผาวสั้นลง ปรับปรุงแบบคอปก และเนื้อผ้าแบบต่าง ๆ

ฉีผาว เป็นเครื่องแต่งกายของหญิงแมนจูในยุคราชวงศ์ชิงในคริสต์ศตวรรษที่ 17 มาจากคำว่า ฉี (, ธง) และ ผาว (, เสื้อ) ในภาษาแต้จิ๋ว ในปี ค.ศ. 1636 ผู้ปกครองจีนในขณะนั้นได้ออกกฎหมายบังคับให้ทุกคน รวมทั้งชาวฮั่นให้แต่งกายและตัดผมแบบแมนจู 

ในภาษาอังกฤษเรียกเครื่องแต่งกายแบบนี้ว่า Cheongsam มาจากเสียงอ่าน chèuhngsàam จากภาษากวางตุ้ง ของศัพท์เซี่ยงไฮ้คำว่า zǎnze (, 'long shirt/dress') และเรียกเครื่องแต่งกายในลักษณะเดียวกัน สำหรับเพศชายว่า Changshan (Chángshān)
# โคลชิซีน
โคลชิซีน (Colchicine) เป็นสารกลุ่มอัลคาลอยด์ พบมากในดองดึง ในทางการแพทย์นำมาใช้รักษาโรคเกาต์ ไขข้ออักเสบ ส่วนในทางด้านพันธุศาสตร์และการปรับปรุงพันธุ์พืช นำมาใช้ในการเพิ่มชุดโครโมโซมของพืชเพราะมีฤทธิ์ยับยั้งการสร้างเส้นใยสปินเดิลระหว่างการแบ่งนิวเคลียส ทำให้โครโมโซมไม่แยกตัว

การสังเคราะห์
การสังเคราะห์โคลชิซีนเกี่ยวข้องกับกรดอะมิโนฟีนิลอะลานีนและไทโรซีน การให้ tyrosine-2-C14 ที่ติดฉลากด้วยสารกัมมันตภาพรังสี แก่ Colchicum autumnale จะพบสารกัมมันตภาพรังสีในโครงสร้างที่เป็นวงของโคลชิซีน การให้ฟีนิลอะลานีนที่ติดฉลากด้วยสารกัมมันตภาพรังสีแก่  Colchicum byzantinum จะพบสารกัมมันตภาพรังสีในโคลชิซีนเช่นกัน อย่างไรก็ตาม วงโทรโปโลนของโคลชิซีนมาจากการแผ่ขยายของวงไทโรซีน 
 
การศึกษาทางด้านกัมมันตภาพรังสีต่อมาในต้น Colchicum autumnale แสดงให้เห็นว่า โคลชิซีนสร้างมาจาก  (S)-Autumnalineวิถีการสังเคราะห์เกิดขึ้นด้วยปฏิกิริยา para-para phenolic coupling reaction ที่มีเมตาบอไลท์เป็น isoandrocymbine ซึ่งจะเปลี่ยนต่อไปด้วย O-methylation ได้เป็นS-Adenosylmethionine (SAM) ขั้นตอนออกซิเดชันสองขั้นตอนตามมาด้วยการแยกวง cyclopropane ทำให้ได้วงโทรโปโลน  จากนั้นเกิด oxidative demethylation ทำให้ได้ deacetylcolchicine โมเลกุลของ colchicine เกิดขึ้นหลังจากการเติม acetyl-Coenzyme A ได้เป็น deacetylcolchicineMaier, U. H.; Meinhart, H. Z. (20 ตุลาคม 1997). Colchicine is formed by para-para phenol coupling from autumnaline. Tetrahedron Letters. 38 (42): 7357–7360. .

600px|center|alt=A
การใช้งานทางเภสัชวิทยา
กลไกการออกฤทธิ์
โคลชิซีนยับยั้งการเกิดโพลีเมอร์ของไมโครทูบูล โดยเข้าไปจับกับทูบูลิน ทำให้ไม่เกิดไมโครทูบูล ทำให้สารนี้เป็นพิษต่อกระบวนการแบ่งเซลล์ โดยยับยั้งการทำงานของเส้นใยสปินเดิล ทำให้นำมาใช้งานทางด้านการศึกษาพันธุศาสตร์ของเซลล์ เช่น การศึกษาคาริโอไทป์

การใช้เป็นยา
โคลชิซีนสามารถยับยั้งการเคลื่อนที่และการทำงานของนิวโตรฟิล จึงยับยั้งการอักเสบได้ จึงใช้เป็นยาแก้อักเสบสำหรับการรักษา Behçet's disease ในระยะยาว ใช้รักษา constipation-predominant irritable bowel syndrome ในผู้หญิง และใช้รักษา persistent aphthous stomatitis (canker sores)

ความเป็นพิษ
ความเป็นพิษของโคลชิซีนเทียบได้กับความเป็นพิษของสารหนู อาการเกิดขึ้นภายใน 2–5 ชั่วโมงหลังจากที่ยาในปริมาณที่เป็นพิษถูกย่อย มีรอยไหม้ที่ปากและคอหอย อาเจียน ระคายเคือง เป็นไข้  อาการปวดและไตวาย การทำงานที่ผิดปกติของอวัยวะหลายระบบ เกิดขึ้นภายใน 24–72 ชั่วโมง จนทำให้ถึงแก่ชีวิตได้   ยังไม่มียาต้านฤทธิ์โคลชิซีนโดยตรง แต่มีการรักษาหลายวิธีที่ได้ผลColchicine. National Institute for Occupational Safety and Health. Emergency Response Safety and Health Database, August 22, 2008. Retrieved December 23, 2008. 

การใช้งานทางพฤกษศาสตร์
การเคลื่อนที่ของโครโมโซมระหว่างการแบ่งเซลล์ถูกควบคุมด้วยไมโครทูบูล ดังนั้น โคลชิซีนจึงเป็นสารที่ใช้เพิ่มชุดโครโมโซมในพืช การให้โคลชิซีนในพืช ทำได้ทั้งนำสารในรูปครีมป้ายที่ยอดพืช หรือแช่เมล็ดDeppe, Carol (1993). Breed Your own Vegetable Varieties.  Little, Brown & Company. p.150-151. .
# หม่อง ทองดี
หม่อง ทองดี เกิดวันที่ 2 พฤษภาคม พ.ศ. 2540 เป็นบุตรของนายยุ้น และนางม้อย ทองดี ชาวไทใหญ่ จากรัฐฉาน ประเทศพม่า ในปี พ.ศ. 2552 เขาเป็นเด็กชายคนหนึ่งผู้มีความใฝ่ฝันที่จะได้ไปแข่งขันร่อนเครื่องบินกระดาษพับที่ประเทศญี่ปุ่น โดยประสบกับปัญหาด้านเงื่อนไขสัญชาติ แต่ได้รับการสนับสนุนจากรัฐบาลไทย จนได้ไปแข่งขันและได้รับชัยชนะกลับมาหม่อง ทองดี กับนายกรัฐมนตรี

 ประวัติ 
เมื่อหม่อง ทองดี เป็นนักเรียนระดับชั้นประถมศึกษาปีที่ 4 โรงเรียนบ้านห้วยทราย ตำบลสุเทพ อำเภอเมือง จังหวัดเชียงใหม่ เขาได้เป็นตัวแทนในการเข้าร่วมการแข่งขันร่อนเครื่องบินกระดาษพับจนได้รับรางวัลอันดับสาม ประเภทบุคคลชายอายุไม่เกิน 12 ปี ที่จังหวัดชิบะ ประเทศญี่ปุ่น ภายหลังจากการแข่งขันเสร็จสิ้น ก็ได้มีการต้อนรับจากคุณหญิงกัลยา โสภณพนิช รัฐมนตรีว่าการกระทรวงวิทยาศาสตร์และเทคโนโลยี, นางเตือนใจ ดีเทศน์ อดีตสว.จังหวัดเชียงราย พร้อมด้วยครูวินัสรินทร์ มีทรัพย์ ครูประจำโรงเรียนบ้านห้วยทราย รวมทั้งนายยุ้นและนางม้อย ทองดีที่ท่าอากาศยานนานาชาติสุวรรณภูมิ 

ทั้งนี้ คุณหญิงกัลยา โสภณพนิช กล่าวว่าทางกระทรวงวิทยาศาสตร์จะแต่งตั้งให้เป็นยุวทูตประจำกระทรวงตลอดจนมีแผนมอบทุนการศึกษาต่อจนถึงระดับปริญญาเอกจากการสร้างชื่อเสียงให้แก่ประเทศไทยน้องหม่องรับทุนการศึกษาจาก สวทช.

หม่องจบการศึกษาระดับปริญญาตรีที่สาขาภาพยนตร์ คณะนิเทศศาสตร์ สาขาภาพยนตร์ มหาวิทยาลัยรังสิต

เมื่อวันที่ 12 ตุลาคม พ.ศ. 2561 หม่อง ทองดี ได้เดินทางไปที่ว่าการอำเภอเมืองเชียงใหม่ เพื่อเดินทางเข้าถ่ายรูปทำบัตรประชาชน หลังจากที่ได้รับสัญชาติไทยอย่างเป็นทางการ“หม่อง ทองดี” สุดปลื้มถือบัตรประชาชนไทยแล้ว

เรื่องราวของหม่องได้รับนำมาสร้างเป็นภาพยนตรืเรื่อง A Time To Fly...บินล่าฝัน ออกฉายเดือนกันยายน พ.ศ. 2566

 รางวัลที่ได้รับ 
 รางวัลที่ 3 การแข่งขันเครื่องบินกระดาษพับประเภทบุคคลเดี่ยว รุ่นอายุไม่เกิน 12 ปี
 รางวัลชนะเลิศ ประเภททีมผสม
# รัฐผู้คัดเลือกเทรียร์
รัฐผู้คัดเลือกเทรียร์ (,) เดิมเป็นอัครมุขมณฑลโรมันคาทอลิกที่มีมาตั้งแต่ปลายคริสต์ศตวรรษที่ 9  ต่อมาเป็นราชรัฐของจักรวรรดิโรมันอันศักดิ์สิทธิ์ และประมุขได้เป็นเจ้านครรัฐผู้คัดเลือก จนถึงต้นปี ค.ศ. 1801 ราชรัฐจึงถูกยุบและตัวอัครมุขมณฑลก็ถูกลดสถานะลงเป็นมุขมณฑลเทรียร์มาจนปัจจุบัน
# ภาษามนองกลาง
ภาษามนองกลาง (Central Mnong) หรือภาษาบูดัง มีผู้พูด ทั้งหมด 52,500 คน พบในเวียดนาม32,500 คน (พ.ศ. 2545) พบในกัมพูชา 20,000 คน (พ.ศ. 2545) ส่วนใหญ่อยู่ในจังหวัดมณฑลคีรี ส่วนน้อยที่พูดภาษาเขมรได้ด้วย จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก เขียนด้วยอักษรเขมรและอักษรโรมัน มีรายการวิทยุที่ออกอากาศด้วยภาษานี้ในเวียดนาม